चेतावनी : 10तक सभी स्कूल बंद रखें
जिलाशिक्षा विभाग ने सभी सरकारी निजी स्कूलों को निर्देश जारी किए हैं कि 10 जनवरी तक अवकाश रखें। सर्दियों की छुटि्टयों के दौरान अगर कोई स्कूल खुला तो कार्रवाई की जाएगी। जिला शिक्षा अिधकारी जयभगवान खटक ने बताया कि यह संदेश सभी स्कूलों में भेजा गया है। नियम तोड़ने पर विभागीय नोटिस भेजा जाएगा। ऐसा पता चला है कि कुछ निजी स्कूल अवकाश नहीं कर रहे। सोमवार से चेकिंग अभियान चलाकर स्कूलों को बंद करवाएंगे और कार्रवाई भी की जाएगी।
इधर, शिक्षा विभाग आने वाले समय उपस्थिति को लेकर योजना बना रहा है। स्कूल द्वारा गैर हाजिर रहने वाली छात्राओं के अभिभावक को मोबाइल पर इसकी सूचना दी जाएगी। यही नहीं ज्यादा दिन अनुपस्थिति होने पर अभिभावक से उसका कारण भी पूछा जाएगा। शिक्षा विभाग द्वारा इस योजना पर अमल करना शुरू कर दिया गया है।
इसके लिए छात्राओं के अभिभावकों के मोबाइल नंबर, ईमेल एड्रेस आदि लिए गए हैं। शिक्षा विभाग लागू तो इसे सभी राजकीय स्कूलों में करेगा, लेकिन शुरुआत इसकी राजकीय कन्या स्कूलों से की जा रही है। शिक्षा विभाग द्वारा विद्यार्थियों की हाजरी को कंप्यूटराइज करने पर भी काम चल रहा है। अगले महीने इस पर काम होगा।
hin_Deva hin_Deva hin_Deva hin_Deva